باشقورد خالقی‌نین آدی باش و قورد کلمه‌لری ترکیبیندن دوزه‌لیب. باشقوردلار اؤزلرینی باشقوْرت (Башҡорт)، دیل‌لرینی باشقوْرت تیلی (Башҡорт теле) یا باشقوْرتسا (Башҡортса)، اؤلکه‌لرینی ایسه باشقوْرتوْستان (Башҡортоста́н) آدلاندیریرلار. اونلارا باشقیر یا باشقیرد دئمک و اؤلکه‌لرینی ده باشقیریستان آدلاندیرماق، اصل آدلاندیرما کؤکوندن اوزاقلاشمیش و تحریف ائدیلمیش فرم ساییلیر.